Battle Studies
Battle Studies – ketvirtasis amerikiečių atlikėjo ir dainų autoriaus John Mayer studijinis albumas, išleistas 2009 m. lapkričio 17 d. Jam pristatyti išleisti keturi singlai: „Who Says“, „Heartbreak Warfare“, „Half of My Heart“ ir „Perfectly Lonely“. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 286 tūkstančiai kopijų ir jis debiutavo pirmojoje „Billboard 200“ reitingo vietoje, tampant antruoju atlikėjo įrašu, pasiekusiu šią viršūnę. 2021 m. vasario mėnesio duomenimis, JAV parduota per du milijonai kopijų ir įrašas tapęs dukart platininiu. 2011 m. vykusiuose „Grammy“ apdovanojimuose albumas nominuotas geriausio vokalinio pop albumo kategorijoje, daina „Half of My Heart“ – geriausio vyro atliekamo popmuzikos vokalinio atlikimo, o „Crossroads“ – geriausio solinio roko vokalinio atlikimo.